**Պատմություն**

**10-րդ շաբաթ**

**4-րդ կրթական հարթակ**

**Նախորդ դասին սովորեցինք՝**

* **Ավարայրի ճակատամարտը**
	+ 428 թ․ Պարսկաստանը վերացրեց Արշակունիների թագավորությունը Հայաստանում։
	+ Հայաստանը դարձավ պարսկական մարզպանություն,որը կառավարում էր պարսիկների կողմից նշանակված կառավարիչը՝ մարզպանը կամ տանուտերը։
	+ Պարսկաստանի թագավոր Հազկերտը 449 թ․ հրովարտակ է ուղարկում Հայաստան կրոնափոխության պահանջով։
	+ Հայոց կաթողիկոսն ու նախարարները հրավիրում են Արտաշատում ժողով,որտեղ մերժում են Հազկերտի պահանջը։
	+ Ապստամբության ղեկավար ընտրվեց սպարապետ Վարդան Մամիկոնյանը։
	+ Հայ նախարարները կանչվեցին Տիզբոն և մահվան սպառնալիքով ստիպված առերես հավատփոխվեցին։
	+ Նախարարները վերադարձան Հայաստան և պատրաստվեցին պատերազմի։
	+ 451թ․ պարսկական մոտ 200 հազարանոց բանակը պարսկական մտավ Հայաստան և կանգնեց Տղմուտ գետի ափին,Ավարայրի դաշտում։
	+ Հայկական բանակը 66 հազար էր։
	+ Վարդան Մամիկոնյանը կոչով դիմեց զինվորներին կռվել հանուն հավատի և հայրենիքի։
	+ 451թ․ մայիսի 26 -ին տեղի ունեցավ Ավարայրի ճակատամարտը։
	+ Դա համաժողովրդական ճակատամարտ էր,որին մասնակցում էին հոգևորակաները,շինականները,անգամ կանայք։
	+ Հայերը կռվում էին կյանքի և մահվան համար հերոսաբար։
	+ Հայերի նշանաբանն էր՝ Չգիտակցված մահը մահ է,գիտակցված մահը՝ անմահություն։
	+ Ճակատամարտում նահատակվեցին շատերը,նաև Վարդան Մամիկոնյանը։
	+ Պարսիկները հաղթեցին,որովհետև մարտի մեջ նետեցին հարբեցրած փղերի գունդը,նրանք երեք անգամ շատ էին հայերից։
	+ Պարսկաստանը վախեցավ և որոշ ժամանակ հրաժարվեց հավատափոխության իր ծրագրից։
* **Վահանանց պատերազմը**
* Ավարայրից 30 տարի անց Պարսկաստանը նորից անցավ հայերին հավատափոխելու իր ծրագրին։
* Հայաստանի կառավարիչն էր Սահակ Բագրատունին։
* Հայաստանի սպարապետն էր Վահան Մամիկոնյանը։
* 481թ, պարսից Պերոզ արքան զորքեր ուղարկեց Հայաստան ։
* 481թ Ակոռի գյուղի մոտ Վահան Մամիկոնյանը ջախջախեց պարսկական 7 հազարանոց բանակը։
* 482թ Ներսեհապատ գյուղի մոտ հայերը և վրացիները միասին հաղթեցին պարսիկներին։
* Պարսիկները մեծ բանակ են ուղարկում Վրաստան, հայ- վրացական զորքերը պարտվում են ։
* Վահան Մամիկոնյանը շարունակում է իր հավատարիմ զինակիցներով կռվել պարսիկների դեմ։
* Պարսիկները չկարողացան բռնել Վահան Մամիկոնյանին,և ժողովուրդը նրան կոչեց Գայլ Վահան։
* Պարսիկները հաշտություն խնդրեցին հայերից և հրաժարվեցին հավատափոխության ծրագրից։
* 5-րդ դարի ազատագրական պատերազմների շնորհիվ Հայաստանն ունեցավ ներքին ինքնուրաւյնություն։
* Հայ ժողովուրդը երբեք չի մոռանում իր հերոսներին։

**Հետաքրքիր դրվագներ պատմությունից**

1. **Սմբատ Բագրատունի իշխանը մենակ գազանների դեմ**

**Սմբատ Բագրատունի** իշխանի հերոսության մասին գրել են և՛ հայ, և՛ օտար պատմիչները։ Սմբատ Բագրատունին հայրենասեր և ուժեղ զորավար էր։ Բյուզանդիայի կայսր **Մորիկը** հրամայում է նրան իր զինվորների հետ հանել Հայաստանից։ Նա հրաժարվում է կատարել կայսրի հրամանը և իր 1000 քաջ զինվորներով ապստամբում է։ Կայսրը զորքեր է ուղարկում Սմբատի դեմ։ Ուժերն անհավասար էին, Սմբատը պարտվում է, նրան կայսրի հրամանով գերի են վերցնում։ Կայսերական ատյանը որոշում է նրան մահվան դատապարտել, կրկեսում մերկ նետել գազանների առաջ։ Կայսրը, նրա կինը և 50 հազար հանդիսատես եկել էին կրկես զվարճանալու, թե ինչպես են գազանները հոշոտելու հայ ըմբոստ իշխանին։

Առաջինը կրկեսի հրապարակ են նետում մի հսկա կատաղած արջ։ Սմբատը արագ վազում է դեպի արջը և բռունցքի հզոր հարված հասնում արջի ճակատին, որից կենդանին շշմում է, Սմբատը արագ գրկում է նրան և իր հզոր բազուկներով ճզմում, մինչև արջը շունչը փչում է։ Հանդիսատեսները զարմանում են։

Այնուհետև բաց թողեցին հսկա մի առյուծ։ Սակայն Սմբատը առյուծին էլ է հաղթում։ Հիացմունքի բացականչություններ հանդիսատեսներից։ Հրապարակ նետվեց երկար, սուր եղջյուներով կատաղած ցուլը, որը սրըթաց մոտենում էր Սմբատին։ Մեր հերոսը իրեն չկորցրեց, արագ բռնեց ցուլի եղջյուրներից, ամբողջ ուժով պտտեց , պոկեց և շպրտեց, գրկեց ցուլի վիզը և այնպես ոլորեց, որ կենդանու ողնաշարը կոտրվեց և նա անշնչացած ընկավ գետնին։ Հանդիսատեսները, անգամ կայսրի կինը , ապշած էին, զարմացած, հիացած և պահանջեցին կայսրից կյանք ու ազատությոն շնորհել հերոսին։

Թեև կայսրը ամբոխի ճնշման տակ ազատություն շնորհեց քաջ ու հայրենասեր իշխան Սմբատ Բագրատունուն, սակայն նրան թույլ չտվեց բերադառնալ հայրենիք՝ Հայաստան։ Դեռ ոչ ոք չէր կարողացել մերկ ձեռքերով ահարկու այդ բոլոր գազաններին տապալել կրկեսում։ Սմբատ Բագրատունու քաջության մասին երկար ժամանակ հիշում էին Բյուզանդիայի մայրաքաղաքում։

**Հայաստանը Արաբական խալիֆայության տիրապետության տակ։**

**Անկախության հռչակումը։ Բագրատունիների թագավորության հաստատումը Հայաստանում։**

Պարսկաստանի և Բյուզանդիայի, միջև 6-րդ դարը շարունակվում էր համառ պայքարը Հայաստանի համար։ Նրանց միջև մոտ քսան տարի տևած պատերազմը ավարտվեց Պարսկաստանի պարտությամբ։ 591թ․ կնքված պայմանագրով Հայաստանը երկրորդ անգամ բաժանվեց , որի արդյունքում Բյուզանդիային անցան մեծ տարածքներ Հայաստանից։ Թե պարսկական մասում և թե բյուզանդական մասում հայ ժողովուրդի վիճակը շատ ծանր էր։

Բյուզանդիան վերացնում էր հայ իշխանների արտոնությունները, նրանց թուլացնելու նպատակով հայկական զինված ուժերը հանում էր հայկական տարածքներից և ուղարկում կայսրության ծայրամասերը, որն առաջացնում էր հայ նախարարների դժգոհությունները։ Թեև Բյուզանդիային հաջողվեց ճնշել իշխան **Սմբատ Բագրատունու** ապստամբությունը, սակայն երկարատև պատերազմները, հայերի ապստամբությունները և Պարսկաստանի, և թե Բյուզանդիայի դեմ, թուլացրեցին երկու պետություններն էլ , ուստի նրանք չկարողացան կանգնեցնել արաբներին։

Արաբական թերակղզում ապրող բազմաթիվ ցեղերը 7-րդ դարի սկզբին միավորվում են **Մուհամեդի** կողմից հիմնադրված նոր մահմեդական կամ մուսուլմանական կրոնի շուրջ, և ստեղծվում է պետություն**՝ Արաբական խալիֆայությունը։** Արաբները սկսում են իրենց նվաճումները։ Թուլացած Պարսկաստանը չի կարողանում դիմադրել, ջախջախվում և նվաճվում է արաբների կողմից։ Հայկական մարզպանությունը, որտեղ սպարապետ էր **Թեոդորոս Ռշտունին**, միանում է Բյուզանդիային։

Փաստորեն Հայաստանը դարձյալ միավորվում է, որտեղ Բյուզանդիան ճանաչում է **Թեոդորոս Ռշտունուն** Հայաստանի իշխան և սպարապետ։ Արաբները սկսում են պատերազմների միջոցով աստիճանաբար նվաճել Բյուզանդիայի որոշ տարածքներ և մոտենում են Հայաստանի սահմաններին։ Նրանք երեք անգամ արշավում են Հայաստան , սակայն գրավել չեն կարողանում։ **Թեոդորոս Ռշտունուն** հաջողվում է 652թ․ արաբների հետ կնքել պայմանագիր, որով թեև Հայաստանը գտնվում էր արաբների ենթակայության տակ, սակայն հայերն ունեին բավական ինքնուրույնություն։ Սակայն 7-րդ դարի վերջում արաբները մեծ ուժերով արշավում են Հայաստան։ Հայաստանը վերջնականապես ընկնում է արաբների տիրապետության տակ։

Դաժան հարկերը, ավերը, թալանը, գերեվարությունները, քրիստոնյա լինելու համար հալածանքները, արաբական ցեղերի վերաբնակեցումը Հայաստանում, առաջ էր բերում հայերի դժգոհությունները։ 8-րդ դարում հայերը բազմիցս ապստամբեցին արաբների դեմ, սակայն դրանք դաժանորեն ճնշվեցին։ Մամիկոնյանների նախարարական տոհմը թուլանում է և վերանում, փոխարենը հզորանում են **Բագրատունիները**։

850-855թթ․ բռնկվում է հզոր ապստամբություն Աշոտ **Բագրատունու** գլխավոությամբ, որն ավատվում է հայերի հաղթանակով։ Հայաստանը ձեռք է բերում ներքին ինքնուրույնություն, Հայաստանը կարող էր ունենալ 40 հազարանոց բանակ։ **Խալիֆը** Հայաստանի կառավարիչ է նշանակում **Աշոտ Բագրատունու**ն, նրան շնորհում է նաև **իշխանաց իշխանի տիտղոսը։** 885թ․ նոր խալիֆը ստիպված ճանաչում է Հայաստանի անկախությունը և Աշոտ Բագրատունուն Հայաստանի թագավոր։ Հայաստանում հաստատվում է **Բագրատունիների թագավորությունը` 885-1045թթ․։**

 **Հարցեր և առաջադրանքներ**

* Ե՞րբ և ինչպե՞ս Հայաստանը երկրորդ անգամ բաժանվեց Պարսկաստանի և Բյուզանդիայի միջև։
* Ինչպիսի՞ն էր Հայաստանի վիճակը Պարսկաստանի տիրապետության տակ։
* Ինչպե՞ս էր թուլացնում Բյուզանդիան հայ նախարարների ուժերը։
* Ո՞վ էր Սմբատ Բագրատունին։
* Ի՞նչ նոր կրոն առաջացավ արաբների մոտ։
* Ինչպե՞ս ձևավորվեց Արաբական խալիֆաթը։
* Ե՞րբ սկսվեցին արաբական նվաճումները։
* Ինչո՞ւ Պարսկաստանը չկարողացավ դիմադրել արաբներին։
* Ո՞վ էր Թեոդորոս Ռշտունին։
Ե՞րբ Թեոդորոս Ռշտունին պայմանագիր կնքեց արաբների հետ։
* Ի՞նչ արտոնություն ունեցավ Հայաստանը ըստ պայմանագրի։
* Ե՞րբ Հայաստանը ընկավ արաբների տիրապետության տակ։
* Ինչպիսի՞ն էր հայերի վիճակը արաբների տիրապետության տակ։
* Արդյոք պայքարո՞ւմ էին հայերը արաբների դեմ։
* Ո՞ր նախարարական տոհմը սկսեց հզորանալ։
* Ե՞րբ բռնկվեց հզոր ապստամբություն արաբների դեմ։

**Պատմություն**

**10-րդ շաբաթ**

**5-րդ կրթական հարթակ**

**Նախորդ դասին սովորեցինք՝**

* Պարսկաստանի դեմ պայքարի և Կարմիր Վարդանի կամ Վարդան Մամիկոնյան կրտսերի` 571թ-ին բարձրացրած ապստամբության մասին։
* Ապստամբության ժամանակ Դվին քաղաքում Զորակ Կամսարականը սպանեց պարսից հրամանատարին։
* 7րդ դարում Հայաստանի կառավարումը վստահվել էր Թեոդորոս Ռշտունուն։

**Պատմություն – Բագրատունյաց Հայաստան**

**Հայաստանի անկախության վերականգնումը**

Ինչպես իմացանք նախորդ դասից, **Թեոդորոս Ռշտունին** 652թ-ին համեմատաբար հաջող պայմաններում պայմանագիր ստորագրեց Արաբական իշխանության հետ։ Հայաստանն անցավ արաբական իշխանության ներքո և պետք է արաբներին հարկ վճարեր, թեև պայմանագիրը ստորագրելուց հետո, երեք տարի, ազատված էր հարկերից։ Սակայն, ավելի ուշ, արաբական իշխանության պայմանները ծանրացան։ Նրանք մոտ 150 տարի իշխեցին մեր երկրում։ Այդ 1․5 դարը Հայաստանի համար դժվարին պայքարի ժամանակահատված էր։ Այդ ընթացքում արաբները Հայաստանում պահում էին զորք, որի ղեկավարին կոչում էին «**ոստիկան**»։ Այսօր անգլերեն policeman կամ police officer բառի հայերեն «ոստիկան» տարբերակն այս դրվագի հետ է կապված։ Արաբական նվաճումն առաջին դեպքն էր, երբ Քրիստոնյա Հայաստանը հայտնվեց մահմեդական տիրապետության տակ։

Արաբական իշխանության շրջանում Հայաստանում թուլացավ **Մամիկոնյանների** տոհմը, սակայն աստիճանաբար ուժեղացան **Բագրատունիները**։ 8-րդ դարի վերջերին Բագրատունիներն այնքան էին զորեղացել, որ սկսեցին արաբներից ավելի անկախ քաղաքականություն վարել։ 804թ-ին արաբները **Աշոտ Բագրատունի** իշխանին ճանաչեցին Հայոց իշխան։ Նա Հայաստանը կառավարել է մինչև 826 թվականը, այսինքն մինչև իր մահը։

**Աշոտ Իշխանին** կոչում էին նաև **Աշոտ Մսակեր**, քանի որ նա պահքի ժամանակ մսից չէր հրաժարվում։ Աշոտ Մսակերը հայտնի է նաև **Աշոտ Քաջ** անվամբ։ Հայաստանն այդ ժամանակ դեռ անկախ թագավորություն չէր, սակայն որոշ պատմիչներ արդեն Աշոտ Քաջին բնութագրում էին որպես Հայաստանի թագավոր, քանի որ նա արդեն մեծ չափով ինքնուրույն էր, չէր ենթարկվում արաբներին։

Ի վերջո, 869թ-ին **Զաքարիա** ամենայն Հայոց կաթողիկոսը Դվին քաղաքում ժողով է գումարում, որտեղ հայտարարում է Հայաստանն՝ անկախ երկիր, իսկ իշխան Աշոտին (այս Աշոտը՝ Աշոտ Մսակերի թոռն էր) թագավոր հռչակելու անհրաժեշտության մասին։ 875թ-ին Աշոտ թագավորը բռնեց արաբ ոստիկանին։ Նրա հրամանով ոստիկանին կապեցին ավանակի վրա, տարան Հայաստանի սահմանն ու բաց թողեցին՝ ասելով. «գնա այնտեղ, որտեղից եկել ես»։

885թ-ին Արաբական պետությունը և Բյուզանդիան Աշոտ Առաջինին ճանաչեցին Հայոց թագավոր։ Հայաստանը նորից անկախ երկիր էր Բագրատունիների գլխավորությամբ։ **Աշոտ Առաջին** արքային հաջորդում է իր որդի **Սմբատը** (891-914), որին էլ հաջորդում է **Աշոտ Երկաթը**։

**Հարցեր և առաջադրանքներ**

* Ի՞նչ եղավ Պարսկական տիրապետությունից հետո։
* Ո՞վ էր ոստիկանը։ Ի՞նչու էին Աշոտ Մսակերին կոչում այդպես։
* 869-ին ի՞նչ և որտե՞ղ առաջարկեց Կաթողիկոսը։
* Ի՞նչ արեց Աշոտ իշխանն արաբ ոստիկանի հետ։

**Պատմություն**

**10-րդ շաբաթ**

**6-8-րդ կրթական հարթակ**

**Նախորդ դասին սովորեցինք՝**

* Պարսկաստանի դեմ պայքարի և Կարմիր Վարդանի կամ Վարդան Մամիկոնյան կրտսերի` 571թ-ին բարձրացրած ապստամբության մասին։
* Ապստամբության ժամանակ Դվին քաղաքում Զորակ Կամսարականը սպանեց պարսից հրամանատարին։
* 7րդ դարում Հայաստանի կառավարումը վստահվել էր Թեոդորոս Ռշտունուն։
* Գրող Ծերենցը (Հովսեփ Շիշմանյան) պատմավեպ էր գրել Թեոդորոս Ռշտունու մասին։

**Պատմություն – Բագրատունյաց Հայաստան**

**Հայաստանի անկախության վերականգնումը**

Ինչպես իմացանք նախորդ դասից, Թեոդորոս Ռշտունին 652թ-ին համեմատաբար հաջող պայմաններում պայմանագիր ստորագրեց Արաբական իշխանության հետ։ Հայաստանն անցավ արաբական իշխանության ներքո և պետք է արաբներին հարկ վճարեր, թեև պայմանագիրը ստորագրելու հետո, երեք տարի, ազատված էր հարկերից։ Սակայն ավելի ուշ արաբական իշխանության պայմանները ծանրացան։ Նրանք մոտ 150 տարի իշխեցին մեր երկրում։ Այդ 1,5 դարը Հայաստանի համար դժվարին պայքարի ժամանակահատված էր։ Այդ ընթացքում արաբները Հայաստանում պահում էին զորք, որի ղեկավարին կոչում էին «ոստիկան»։ Այսօր անգլերեն policeman կամ police officer բառի հայերեն «ոստիկան» տարբերակն այս դրվագի հետ է կապված։ Արաբական նվաճումն առաջին դեպքն էր, երբ Քրիստոնյա Հայաստանը հայտնվեց մահմեդական տիրապետության տակ։

Արաբական իշխանության շրջանում Հայաստանում թուլացավ Մամիկոնյանների տոհմը, սակայն աստիճանաբար ուժեղացան Բագրատունիները։ 8րդ դարի վերջերին Բագրատունիներն այնքան էին զորեղացել, որ սկսեցին արաբներից ավելի անկախ քաղաքականություն վարել։ 804թ-ին արաբները Աշոտ Բագրատունի իշխանին ճանաչեցին Հայոց իշխան։ Նա Հայաստանը կառավարել է մինչև 826թը, այսինքն մինչև իր մահը։

Աշոտ Իշխանին կոչում էին նաև Աշոտ Մսակեր, քանի որ նա պահքի ժամանակ մսից չէր հրաժարվում։ Աշոտ Մսակերը հայտնի է նաև Աշոտ Քաջ անվամբ։ Հայաստանն այդ ժամանակ դեռ անկախ թագավորություն չէր, սակայն որոշ պատմիչներ արդեն Աշոտ Քաջին բնութագրում էին որպես Հայաստանի թագավոր, քանի որ նա արդեն մեծ չափով ինքնուրույն էր, չէր ենթարկվում արաբներին։

Ի վերջո, 869թ-ին Զաքարիա ամենայն Հայոց կաթողիկոսը Դվին քաղաքում ժողով է գումարում, որտեղ հայտարարում է Հայաստանն՝ անկախ երկիր, իսկ իշխան Աշոտին (այս Աշոտը Աշոտ Մսակերի թոռն էր) թագավոր հռչակելու անհրաժեշտության մասին։ 875թ-ին Աշոտ թագավորը բռնեց արաբ ոստիկանին։ Նրա հրամանով ոստիկանին կապեցին ավանակի վրա, տարան Հայաստանի սահմանն ու բաց թողեցին՝ ասելով. «գնա այնտեղ որտեղից եկել ես»։

885թ-ին Արաբական պետությունը և Բյուզանդիան Աշոտ Առաջինին ճանաչեցին Հայոց թագավոր։ Հայաստանը նորից անկախ երկիր էր Բագրատունիների գլխավորությամբ։ Աշոտ Առաջին արքային հաջորդում է իր որդի Սմբատը (891-914), որին էլ հաջորդում է Աշոտ Երկաթը։

Բագրատունյաց Հայաստանը զբաղեցնում էր մոտ 250 հազար քառակուսի կմ (մոտ 100,000 square mile) տարածք։ Նրանց իշխանության ժամանակ չէին դադարում արաբների հետ կռիվները։ Հայաստանի թագավորները նաև ջանքեր էին գործադրում երկրի ներսում հայ իշխաններին միավորելու ուղղությամբ, ինչը երբեմն բավական բարդ էր։

**Դասը ներկայացնելուց և բացատրելուց հետո աշակերտը պետք է կարողանա պատասխանել հետևյալ հարցերին:**

* Ի՞նչ եղավ Պարսկական տիրապետությունից հետո։
* Ո՞վ էր ոստիկանը։
* Ի՞նչու էին Աշոտ Մսակերին կոչում այդպես։
* 869-ին ի՞նչ և որտեղ առաջարկեց Կաթողիկոսը։
* Ի՞նչ արեց Աշոտ իշխանն արաբ ոստիկանի հետ։
* Ի՞նչ դժվարությունների էր բախվում բագրատունյաց թագավորությունը։
* Որքա՞ն տարածք էր զբաղեցնում Մեծ Հայքն այդ ժամանակ։